**Универзитет „Св. Климент Охридски“ – Битола**

**ФАКУЛТЕТ ЗА ИНФОРМАТИЧКИ И КОМУНИКАЦИСКИ**

**ТЕХНОЛОГИИ - БИТОЛА**

**Партизанска, бб (комплексКасарни); 7000 Битола; РепубликаМАКЕДОНИЈА;Тел. +38947 259923,259921; Факс +38947 259917; П.Ф.10**



**студиска програма**

**Менаџмент на информациски системи**

**Креирање на веб базиран информациски систем за бизнис секторот**

- дипломски труд -

|  |  |
| --- | --- |
| **Ментор** | **Студент** |
| **вонр.проф. д-р Снежана Савоска** | **Катерина Маркоска, 1689/12** |

Битола

март, 2016 год.

**УНИВЕРЗИТЕТ „СВ. КЛИМЕНТ ОХРИДСКИ“ - БИТОЛА**

**Факултет за информатичкии комуникацискитехнологии – Битола**

Дипломски труд

**Тема**: Креирање на веб базиран информациски систем за бизнис секторот

**Кандидат**: Катерина Маркоска, бр.индекс 1689/12

**Ментор**: вонр.проф. д-р Снежана Савоска

**Комисија за одбрана на дипломскиот труд**:

1. вонр.проф. д-р Снежна Савоска
2. доц.д-р Наташа Блажевска Табаковска

Содржина

[Листа на слики 4](#_Toc445395613)

[1.Вовед 6](#_Toc445395614)

[2. Елементи на добар веб-сајт 7](#_Toc445395615)

[3. Искористени технологии 8](#_Toc445395616)

[3.1.Adobe Dreamviwer 8](#_Toc445395617)

[4. Опис на апликацијата 12](#_Toc445395618)

[5. Можности за проширување на веб страната 20](#_Toc445395619)

[6. Заклучок 21](#_Toc445395620)

[6. Користена литература 23](#_Toc445395621)

Листа на слики

Слика. 1 Приказ на страницата во HTML обик 10

Слика.2 -Хедерот на веб страницатa 12

Слика. 3 - Лизгач 12

Слика.4 Боксови со содржина 13

Слика 5.- Футерот на веб страната 13

Слика 6.- Фитнес програми 14

Слика.7 – мени Здравје 15

Слика 8.- Галерија со фотографии 15

Слика 9.- Избор „За Нас“ 16

Слика 10. – Избор „Контакт“ 17

Слика.11-Систем за регистрација најава на веб страната 18

Слика 12.- Форма за регистрација 18

Слика 13- Форма за најава на страната 19

Слика 14.- Приказ на табелата со корисници од БП 19

# 1.Вовед

Глобализацијата, развојот на интернетот и телекомуникациите имаат големо влијание врз економијата во целиот свет. Присуството на интернет денес стана еден од пресудните фактори за успех на компанијата, без оглед на големината на компанијата и дејноста со која се бави.

Веб претставува нов комуникациски медиум кој расте многу брзо и влијае директно или индиректно врз секојдневниот живот на огромен број луѓе. Веб-сајот е огледало на компанијата и до него може да пристапи секој кој има интернет, без разлика на оддалеченоста, работното време или бројот на посетители.

Веб претставува моќна алатка за масовна комуникација која се користи многу и во е-бизнис и е-трговија. Првите информации за севкупните случувања најпрво се објавуваат на интернет, а потоа на ТВ, радио, весници и списанија. За да се направи навистина добра веб страна треба да се знаат принципите на маркетингот, дизајнот и психологијата на купувачите.

Целта на овој дипломски труд е креирање на фронт-енд веб страна за добивање информации, за зачленување во клубот и добивање на понуди од фитнес клубот преку интернет – користење на веб за бизнис цели со фокус на управување со врските со корисниците. Изработена е веб страна за фитнес клуб која ги содржи сите потребни информации кои им се од голема важност на сегашните и идните членови на фитнес клубот, а за клубот ќе значи зголемени бизнис можности и подобра позиција на бизнисот на пазарот на фитнес понуда.

Со користење на оваа страна корисниците имаат можност да дознаат кои се придобивките од сите фитнес програми, да се консултираат со стручниот тим кој работи во овој фитнес клуб и ќе им помогне да се мотивираат да водат здрав живот.

Корисниците на оваа веб страна ќе ги добиваат преку е-маил сите информации за секоја нова измена и ажурирања на страната, а со тоа ќе им се овозможи добивање навремени информациите што се важен фактор за успех на клубот и стекнување на конкурентска предност.

2. Елементи на добар веб-сајт

За да се изработи добар веб-сајт за бизнис секторот освен познавањето на принципите на маркетингот, дизајнот и психологијата на купувачите, треба да се биде во тек и со интернет трендовите. Интернетот, како и светот во кој живееме постојано се менува така што, успешните формули за правење на добри веб страници во минатото, во иднина можат да бидат контрапродуктивни. Добар веб сајт е оној кој корисниците лесно ќе го пронајдат на интернет и кој комуницира со нив. Веб сајотот го штеди времето на корисникот бидејќи остварува контакт со клиентите 24x7 и овозможува корисникот да се посвети на други важни работи.

За да биде успешен, веб сајтот треба да заводоволи повеќе критериуми. Трите најважни критериуми кои треба да се задоволат се:

- дизајн

- содржина

- навигација

Дизајнот е всушност сликата на компанијата на интернет. Посетителите во голема мера го ценат кредибилитетот и професионализмот на компанијата преку веб дизајнот на компаниската веб страна. Лошо дизајнираната веб страна го нарушува имиџот на компанијата, па поради тоа е потребно посебно да се внимава кога е во прашање дизајнот на веб страната. Дизајнот е процес кој започнува со разгледување на концептот на идеалниот веб сајт, планирање на сајтот и на крај дизајнирање на сајот. Постојат голем број елементи кои треба да се ускладат при дизајнирање на сајтот како: избор на техники кои ќе се користат за изработка, содржина во вид на текст, слики, анимации итн.

Содржината е причината за доаѓање на посетителите на веб страната. Начинот на кој што е напишана и содржината на веб страната може многу да влијае на нејзиниот успех. Во зависност од тоа дали содржината е добра или лоша ќе зависи и рангирањето на сајтот на интернет пребарувачите, а со тоа и бројот на посетители.

Навигацијата на веб страната е важен елемент кој не смее да се игнорира. Елементите на веб сајтот како што се заглавието (header), навигациското мени, содржината, подножјето (footer) и други, треба да имаат логичен распоред. Посетителот не смее да биде збунет и дезориентиран бидејќи тоа може да го наведе да ја напушти страницата.

# 3. Искористени технологии

Фактот дека постојат исклучително многу веб страни кои личат многу една на друга, значи дека нашата веб страна треба да биде уникатна и да има нешто по што ќе се разликува од другите, ќе се истакнува и ќе привлекува посетители. За да се направи добра веб страна треба да се одберат вистинските алатки. Изработката на сериозен веб сајт се состои од голем број целини како што се: позадина, употребена графика, распоред на елементите на сајтот и дизајнирање според шаблони, за што е потребен цел сет на алатки, односно, потребно е да се користи пакет на алатки кој ќе функционира како целина и ќе ги обезбеди сите овие функционалности.

Треба да се разликуваат неколку различни намени на алатките кои се користат како помош при изработка на веб страни како што се: алатки за изработка на веб страни, алатки за кодирање и алатки за дизајнирање. Најкористени алатки за кодирање се: Notepad ++, Eclipse, Visual Studio, Adobe Dreamviwer, Php Storm, Microsoft Front Page и други, а како алатки за дизанирање најчесто се користат : Photoshop, Adobe Illustrator и др.

Како алатка за изработка на веб страната која е изработена а за овој дипломски труд ја искоростивме алатката Adobe Dreamviwer.

## 3.1.Adobe Dreamviwer

Dreamviwer е софтвер кој содржи сé што е потребно за да се создаде професионален веб сајт. Го поедноставува дизајнот на страната, без разлика дали се кориси неговиот текстуален или графички начин на работа. Со мноштвото напредни функции кои се на располагање, тој е сеопфатен алат со кој веб дизајнерите, почетниците и професионалците можат да креираат дизајн според потребите и желбите. Dreamweaver е поддржан и на Windows и на MAC OS. Поновите верзии на Dreamweaver поддржуваат и веб апликации кои користат: CSS, JavaScript, ASP, PHP и слично. Една од предностите на Dreamweaver е тоа што поседува WYSIWYG (What You See Is What You Get) едитор. Тоа значи дека не мора да се знаат описни и други програмски јазици за кодирање на сајт. Друга предност е тоа што кодовите во Dreamweaver се компитабилни со W3C стандардите. Dreamviwer има опции за: вметнување на флеш, вметнување на слики, креирање табели, уредување на текстот, линкување на слика, креирање на обични и паѓачки мениа, интересни ефекти и многу други.

За изработка на овој Дипломски труд се искористени следните технологии:

* HTML
* HTML 5
* CSS
* CSS 3
* јQuery
* JavaScript
* PHP
* MySQL

**HTML** (Hyper Text Mark-up Language) е програмски јазик кој што се кориси за креирање документи на World Wide Web, со кој што се одредува содржината, структурата и функцијата на HTML документот. HTML се користи за одредување на логичката, односно физичката структура во рамките на HTML докуменот, односно за одредување наслови, слики, хипертекст врски. Исто така, ни овозможува истите елементи во поголема или помала мера стилски/графички да ги уредиме (Слика 1).

|  |
| --- |
|  |
| Слика. 1 Приказ на страницата во HTML обик |

**CSS** -( Cascading Style Sheets) е јазик за стилски страници што се користи за опишување на презентациската семантика (изгледот и форматирањето) на документ напишан во јазик за означување. Едноставно кажано, CSS е дизајниран за да овозможи раздвојување на содржината на документот напишана во HTML од презенатацијата, односно изгледот на документот, која е напишана во CSS-от. Нејзини најчести апликации се стилот на веб страните напишани во HTML и XHTML.

**jQuery** е JavaScript библиотека е дизајнирана за да им овозможи на веб програмерите да додадат дополнителна функционалост на нивните веб страници. jQuery обично се користи за да имплементира одредени карактеристики во DOM (Data Object Model) моделот на поедноставен начин и исто така за AJAX функционалност. Дури и очигледно сложени функции како проширливи текст блокови, можат да бидат остварени со само неколку линии код со користење на jQuery.

**JavaScript** преставува објектно- ориентиран програмски јазик кој најчесто се применува за креирање интерактивни ефекти во рамките на веб прегледувачите.

**PHP** (Hypertext Preprocessor)- е програмски јазик кој им овозможува на веб програмерите да креираат динамична содржина, што се поврзува со бази на податоци. PHP во основа се користи за развој на веб базирани софтверски апликации.

**MySQL** систем за управување со SQL бази на податоци. Базата на податоци е структурно поврзан збир на податоци. Базата на податоци може да биде било што, од обична шопинг листа, листа на слики, до големи количества податоци во корпоративни мрежи. За додавање, пристап и обработна на податоци во БП, потребен е систем за управување со БП како што е MySQL.

# 4. Опис на апликацијата

Со самото стартување на апликацијата на екран се прикажуваат трите основни елементи од кои се состои апликацијата и тоа:

* Heder;
* Работна околина;
* Footer.

На Слика 2 е прикажан хедерот на самата апликација кој се состои од три елементи. Како прв дел (1) е логото и насловот на компанијата. Во вториот дел (2) се прикажани социјалните мрежи преку кои може да се следи компанијата . Третиот дел (3) се состои од мени со повеќе можности за избор .

|  |
| --- |
|  |
| Слика.2 -Хедерот на веб страницатa |

Работната околина се состои од два дела. Првиот дел е лизгачот (сл.3) на кој се прикажуваат слики од фитнес клубот. Во вториот дел (сл.4) се прикажани боксови кои прикажуваат корисни содржини за посетителите. Тие содржат и копче "ПОВЕЌЕ" со чие протискање ќе се отвори целата содржина.

|  |
| --- |
|  |
| Слика. 3 - Лизгач |

|  |
| --- |
|  |
| Слика.4 -Боксови со содржина |

Футерот на веб страната се состои од три дела. Првиот дел (1.) прикажува информации за работното време на фитнес клубот, контакт телефон, адреса, и е-маил адреса. На вториот дел (2.) е прикажана мапа на која се прикажува локацијата на фитнес клубот. Третиот дел (3.) се состои од контакт форма каде корисникот треба да внесе име, е-маил и да напише порака која ќе може да ја испрати до вработените во фитнес клубот и да добие повратна информација.

|  |
| --- |
|  |
| Слика 5.- Футерот на веб страната |

Втората опција од менито е "Фитнес програми". Taa се состои од четири подменија и тоа бодибилдинг, аеробик, пилатес и зумба. Тоа се фитнес програмите кои ги нуди и се изведуваат во фитнес клубот. Со притискање на копчето "ПОВЕЌЕ" се отвара целата содржина. На следната слика (сл.6) е прикажано како тоа изледа.

|  |
| --- |
|  |
| Слика 6.- Фитнес програми |

Третата опција од менито "Здравје " (сл.7) се состои од три подменија : диети, здрава исхрана и совети. Тука корисниците можат да најдат соодветни диети за себе, нешто повеќе за здравата исхрана и совети за добро здравје и здрав живот.

|  |
| --- |
|  |
| Слика.7 – мени Здравје |

Четвратата опција од менито е "Галерија" (сл.8) која содржи фотографии од сцени во фитнес клубот, групирани по три во редица.

|  |
| --- |
|  |
| Слика 8.- Галерија со фотографии |

Петтата опција од менито е "За Нас"(сл.9). Taa се состои од информации за работното време на фитнес клубот како и краток историјат за компанијата.

|  |
| --- |
|  |
| Слика 9.- Избор „За Нас“ |

Последната опција од менито е "Контакт"(сл.10). Се состои од мапа со локација на компанијата и контакт форма која содржи : име, адреса и порака.

|  |
| --- |
|  |
| Слика 10. – Избор „Контакт“ |

Оваа веб страница ви нуди можност да постанете нејзин член. Со самата регистрација имате можност најбрзо да ги добивате најновите информации и понуди кои ги нуди фитнес клубот "4U". За таа цел е креиран систем за регистрација и најавување поврзан со база на податоци (сл.11).

|  |
| --- |
|  |
| Слика.11-Систем за регистрација најава на веб страната |

Кога корисникот ќе притисне на копчето "Регистрирај се" ќе се отвори нова страница која содржи форма каде корисникот треба да ги внесе следните податоци:

- Корисничко име;

-е-маил;

-лозинка;

Со притискање на копчето "Регистрирај се" корисникот се регистрира на страницата, а податоците се зачувуваат во база на податоци (Слика 12.).

|  |
| --- |
|  |
| Слика 12.- Форма за регистрација |

Доколку корисникот е претходно регисиран на страницата тој може директно да се најави , а со тоа му се овозможува простап до сите содржини кои се достапни само за најавените членови на веб станицата (Слика 13.).

|  |
| --- |
|  |
| Слика 13- Форма за најава на страната |

Базата во која се внесуваат податоците при регистрација на корисниците е креирана со помош на системот за управување со бази на податоци MySQL. Базата се состои од табела именувана "users" со атрибути: ID(кој што воедно е и примарен клуч), username, email и password. Откако при регистрација корисникот ќе ги внесе корисничкото име, маилот и лозинката, тие се зачувуваат во базата. При следното најавување на корсникот на страната, откако тој ќе го внесе корисничкото име и лозинката, со помош на програмскиот јазик PHP, овозможена е интеракција со веб страницата која овозможува пристап до базата на податоци, табелата Users, при што ќе се провери дали внесеното корисничко име и лозинка постојат во базата, и ако постојат и се совпаѓаат, корисникот ќе се најави на страната.

За да се зголеми заштитата на лозинките и базата со кодирани лозинки се употребени криптографски алгоритми. Криптографскиот алгоритам е всусшност математичка функција која се користи за шифрирање и за дешифрирање на пораките. Криптографскиот алгоритам работи во комбинација со клуч кој содржи збор, број или фраза за шифрирање на „чистиот текст“. Постојат два основни видови криптографски алгоритми кои можат да се користат, симетрични и асиметрични.

|  |
| --- |
|  |
| Слика 14.- Приказ на табелата со корисници од БП |

# 5. Можности за проширување на веб страната

Како и секој друг систем така и оваа веб страница постојано треба да се надоградува и усовршува. Апликацијата може да се надогради така што:

* Ќе се креира форум на кој што корисниците ќе можат да се најават , да дискутираат на одредени теми и да поставуваат прашања .
* Корисниците ќе можат да ги споделуваат статиите од веб страната на социјалните мрежи.
* Корисниците ќе имаат пристап до биографиите на вработените во фитнес клубот.
* На страницата ќе се поставават анкети поврзани со активностите на фитнес клубот на кои најавените корисници ќе може да гласаат и со тоа ќе учествуваат во подобрувањето на активностите.
* Најавените корисници ќе може да оставаат забелешки и препораки до сопствениците на фитнес клубот.
* Ќе се креира систем преку кој корисниците ќе може онлајн да се зачленат во клубот и да ја плаќаат месечнита членарина .
* Ќе се постави и бројач на посетители на сајтот.
* Администраторите ќе можат да водат одредени статистики како на пример : статистика за најчитана статија, статистика за дневни посети на веб страната , статистика за најавување на корисниците и нивна локација итн.

# 6. Заклучок

Веб странците се денес едни од најважните средства за постигнување на конкурентска предност во бизнисот и промотивно место на компаниите. Да се има веродостојно, професионално и ангажирачко онлајн присуство бара многу работа и трпение. Веб-страницата може да се искористи за да се постигнат голем број маркетинг стратегии кои ќе му помогнат на бизнисот да порасне. Денес не може да се замисли компанија која не поседува веб страна со промотивни содржини. Голем број компании го преселиле бизнисот на веб.

Знаеме дека постојат милиони веб-сајтови во бизнис светот, па повежето компании размислуваат како да се издвојат од нивните конкуренти и да привлечат што поголем број посетители. Тоа може да се постигне со креирање веб сајт кој ќе го привлече вниманието на посетителот, ќе ги разбуди неговите чувства и лесно ќе му го даде она што му треба и што го бара на веб просторот.

Со користење и комбинација на множество технологии, за потребите на овој дипломски труд, беше креирана веб страна за даден фитнес клуб, која им овозможува на посетителите, без посета лично на фитнес клубот, да се информираат едноставно со посета на оваа веб страна. Примарната цел на фитнес клубот преку оваа веб страна е да ги привлечат посетителите посебно на помладата популација да им се придружат во клубот. Затоа, за фитнес компанијата да биде успешна во бизнисот, се потрудивме веб страницата која беше креирана да биде добро организирана и структуирана, да има едноставна навигација, авторска содржина, висока брзина, да е лесно читлива, оптимизирана и лесно достапна. Креираната веб страница е всушност веб промотивно место на фитнес клубот, без интенција да биде е-комерц интерактивна страница. Сепак е додадена интерактивност со креирање на табела со корисници, кои може да се зачленат online на страната, со интенција за идни погодности при развој на апликацијата да се добијат некои погодности за зачленентите корисници на сајтот.

Корисниците кои ќе ја користат оваа веб страна ќе добиваат информации преку е-маил со што се остварува главната причина за создавањето на веб страната (за овој Дипломски труд) – да се намали времето кое се троши за добивање на било која информација која им е потребна на корисниците. Секако дека можностите кои ги нуди овој пристап се граничат само со човечката фантазија кога се работи за подобрувања кои можат да се направат на веб страната. Тоа е оставено за идните истражувања и доработки на веб сајтот.

# 6. Користена литература

[1] Brian Hogan, Web design for developers, *The Pragmatic Bookshelf Raleigh*, North Carolina Dallas, Texas, ISBN-13: 978-1-9343561-3-5, 2009

[2] Softonic International S.A.© 1997- 2015 Adobe dreamweaver <http://adobe-dreamweaver.en.softonic.com/>; <http://get-support.softonic.com/>, 2.3.2016

[3] <https://en.wikipedia.org/wiki/Adobe_Dreamweaver>, 21.2.2016

[4] <http://www.w3schools.com/html/>, 18.2.2016

[5] <http://www.w3schools.com/css/>, 20.2.2016